**9-njy maksat. Durnukly infrastrukturany döretmek, hemme zady öz içine alýan we durnukly senagatlaşma we innowasiýalara ýardam bermek**

**9.1 wezipe. Ykdysady ösüşi saklamak we arzan we hemmeler üçin deň hukukly elýeterligi üpjün etmäge aýratyn üns berip, adamlaryň hal-ýagdaýyny ýokarlandyrmak maksady bilen, gowy hilli, ygtybarly, durnukly we berk amatlyklary ösdürmek**

**9.1.2 görkeziji. Ulagyñ görnüşleri boýunça bölmek bilen, gatnadylan ýolagçylaryñ we daşalan ýükleriñ möçberi.**

**Institusional maglumatlar**

Gurama (guramalar):

Halkara raýat awiasiýasy guramasy (IKAO).

**Konsepsiýalar we kesgitlemeler:**

Kesgitleme:

Gatnadylan ýolagçylaryñ we daşalan ýükleriñ möçberleri – bu gatnadylan ýolagçylaryñ we daşalan ýükleriñ awiakompaniýalar tarapyndan habar berlen mukdarydyr, ol degişlilikde, adamlaryñ sany we ýükleriñ metriki tonnalary nukdaýnazaryndan hasaba alynýar.

Halkara ulag forumy (HUF) her ýyl agza ýurtlaryñ ählisinden ulag (demir ýol we awtomoil ulaglary) statistikasy barada maglumatlary ýygnaýar. Maglumatlar ulag ministrliklerinden, statistika müdirliklerinden we resmi maglumat çeşmesi hökmünde bellenen beýleki edaralardan ýygnalýar. Şu sowalnamada peýdalanylýan ähli adalgalar üçin takyk kesgitlemeler bar hem bolsa, ýurtlarda tonna-kilometrleri we ýolagçy-kilometrleri hasaplamak üçin dürli usullar bolup biler. Usullar trafige ýa-da ykjamlyga geçirilen gözegçiliklere esaslanyp, dürli seçim usullaryny we olaryñ statistikasynyñ deñeşdirip bolujylygyna täsir edip biljek baha beriş usullaryny peýdalanyp bilerler.

- HUF (2016 ýyl) Ulag sektoryndaky meýiller.

Esaslandyrma:

Ykdysady ösüşe we adamlaryñ hal-ýagdaýyny gowulandyrmaga ýardam etmek maksady bilen, şu infrastrukturanyñ hemmeler üçin deñ hukukly elýeter bolmagyna üns bermek bilen, gowy hilli, ygtybarly, durnukly sebit we halkara infrastrukturany işläp taýýarlamaly. Halkara infrastrukturany ösdürmek azga döwletler tarapyndan amala aşyrylýan ýolagçylary gatnatmak we ýükleri daşamak işi üçin has zerurdyr, ýolagçylary gatnatmagyñ we ýükleri daşamagyñ möçberleriniñ artmagy agza döwletlerde ahyrky durmuş-ykdysady peýdasy bolan infrastrukturanyñ durnukly ösüşini görkezýär. Howa ulagy diñe bir özüniñ ykdysady taýdan peýdalylygy däl, eýsem adatdan daşary ýagdaýlarda we keselleriñ tiz ýaýraýan wagtynda zyýan çeken adamlary azyk önümleri, dermanlar, lukman işgärler, sanjym preparatlary we beýleki zerur zatlar bilen üpjün etmek üçin bil baglap boljak ulag görnüşleriniñ biri hökmünde aýratyn möhümdir.

Konsepsiýalar:

Halkara raýat awiasiýasy guramasy (IKAO) özüniñ statistika bölümleri arkaly gatnadylan ýolagçylaryñ we daşalan ýükleriñ möçberleri barada maglumatlary ýygnamak boýunça kesgitlemeleri we usulyýeti emele getirdi we işläp düzdi. Bu standartlar we usulyýetler IKAO azga bolan 191 ýurt, şeýle hem beýleki gyzyklanýan taraplar, mysal üçin, awiakompaniýalar we aeroportlar tarapyndan kabul edildi. IKAO guramasynyñ maglumatlary agza döwletler we Bütindünýä banky tarapyndan ösüş görkezijlerini emele getirmek üçin peýdalanylýar. Häzirki wagtda IKAO guramasynda А, AS, B we C hasabatlylyk görnüşleri ulanylýar.

Gatnadylan ýolagçylaryñ we daşalan ýükleriñ möçberleri barada howa ulagy boýunça А, AS, B we C hasabatlylyk görnüşlerine degişli dürli konsepiýalaryñ we metamaglamatlaryñ IKAO guramasynyñ Statistika bölümi we agza döwletler tarapyndan tassyklanan takyk kesgitlemesini IKAO guramasynyñ aşakda getirilen web-saýtynda tapyp bolar

<http://www.icao.int/sustainability/pages/eap-sta-excel.aspx/>

**Teswirler we çäklendirmeler:**

Şu maglumatlar IKAO agza bolan 191 döwletiñ ählisine degişlidir.

**Usulyýet**

Hasaplama usuly:

Görkeziji gatnadylan ýolagçylaryñ we daşalan ýükleriñ awiakompaniýalar tarapyndan IKAO guramasynyñ ***howa ulagy boýunça*** hasabatlylyk görkezijileri arkaly habar berlen we IKAO guramasyna agza döwletler boýunça toparlanan möçberlerini goşmak ýoly bilen hasaplanyp çykarylýar.

**Bölme:**

Görkezijileri şular boýunça alyp bolar: ýurt, iki ýurt, iki şäher, sebit, segment (halkara we içerki segmentler) boýunça.

**Ýok bolan maglumatlary işlemek**

*Ýurduñ derejesinde*

Awtomobil we demir ýol ulagynyñ statistikasy boýunça: onuñ üçin 2000-nji ýyldan başlap, iñ bolmanda, bir maglumat nokady bolan ýurt üçin maglumatlaryñ bolmadyk ýagdaýynda biz bahalary ýurt üçin garaşylan ösüş depginleriniñ esasynda hasaplap çykarýarys.

Ösüş depginleri jemi içerki önüm (JIÖ), ilat ýa-da şäherleşme (urbanizasiýa) ýaly beýleki durmuş-ykdysady görkezijiler boýunça hasaplanyp çykarylýar.

Halkara ulag forumyna (HUF) degişli bolmadyk ýurtlar üçin maglumat nokatlaryna HUF-nyñ modelini peýdalanmak bilen baha berilýär, bu model JIÖ, ilat, ulaglar torunyñ gurşap alýan gerimi ýaly birnäçe wariantlary peýdalanýar. Modeliñ beýanyny şu ýerde tapyp bolar: ITF Transport Outlook 2017.

- HUF (2017) HUF «Ulagyñ geljegi 2017», YÖHG tarapyndan tneşip edildi

Şeýle hem bu model olar boýunça HUF-nyñ maglumatlary ýeterlik bolmadyk sebitlerinde maglumatlary has takyk etmek üçin başgada birnäçe maglumat çeşmelerinden peýdalanýar.

- Halkara demir ýollar birleşmesi (2015 ýyl) Demir ýollaryñ statistikasy – 2015-nji ýyla degişli gysgaça rezýume, HDÝB

- Halkara ýol federasiýasy (2011 ý.) HUF Bütindünýä ýol statistikasy, IRF

- De Bod, A., & Havenga, J. (2010). Saharadan günortadaky Afrikada demir ýol arkaly ýük daşamagyñ ulgamy: birleşdirmegiñ özüne düşýän gymmatyna mümkin bolan täsiri. Ulaglary we üpjün etme hatarlaryny dolandyryş źurnaly, tom 4, sah. 89-101

**Milli derejede maglumatlary düzmek üçin ýurlara elýeter bolan usullar we maslahatlar:**

***Awtomobil we demir ýol ulaglary arkaly daşamak/gatnatmak*** üçin ulaglara isleg, fraht we ýolagçylar boýunça HUF-nyñ maglumatlary üçin metamaglumatlar

1. Birinji maglumat çeşmesi: Halkara ulag forumy (HUF) her ýyl agza ýurtlaryñ ählisinden ulag (demir ýol we awtomobil ulaglary) statistikasy barada maglumatlary ýygnaýar. Maglumatlar ulag ministrliklerinden, statistika müdirliklerinden we resmi maglumat çeşmesi hökmünde bellenen beýleki edaralardan ýygnalýar. Şu sowalnamada peýdalanylýan ähli adalgalar üçin takyk kesgitlemeler bar hem bolsa, ýurtlarda tonna-kilometrleri we ýolagçy-kilometrleri hasaplamak üçin dürli usullar bolup biler. Usullar trafige ýa-da ykjamlyga geçirilen gözegçiliklere esaslanyp, dürli seçim usullaryny we olaryñ statistikasynyñ deñeşdirip bolujylygyna täsir edip biljek baha beriş usullaryny peýdalanyp bilerler.

- HUF (2016 ýyl) Ulag sektoryndaky meýiller

2. Baha bermek usuly. Onuñ üçin 2000-nji ýyldan başlap, iñ bolmanda, bir maglumat nokady bolan ýurt üçin maglumatlaryñ bolmadyk ýagdaýynda biz bahalary ýurt üçin garaşylan ösüş depginleriniñ esasynda hasaplap çykarýarys. Ösüş depginleri jemi içerki önüm (JIÖ), ilat ýa-da şäherleşme (urbanizasiýa) ýaly beýleki durmuş-ykdysady görkezijiler boýunça hasaplanyp çykarylýar.

3. Modelleşdirmek usuly. Halkara ulag forumyna (HUF) degişli bolmadyk ýurtlar üçin maglumat nokatlaryna HUF-nyñ modelini peýdalanmak bilen baha berilýär, bu model JIÖ, ilat, ulaglar torunyñ gurşap alýan gerimi ýaly birnäçe wariantlary peýdalanýar. Modeliñ beýanyny şu ýerde tapyp bolar: ITF Transport Outlook 2017.

- HUF (2017) HUF «Ulagyñ geljegi 2017», YÖHG tarapyndan tneşip edildi

Şeýle hem bu model olar boýunça HUF-nyñ maglumatlary ýeterlik bolmadyk sebitlerinde maglumatlary has takyk etmek üçin başga-da birnäçe maglumat çeşmelerinden peýdalanýar.

- Halkara demir ýollar birleşmesi (2015 ýyl) Demir ýollaryñ statistikasy – 2015-nji ýyla degişli gysgaça rezýume, HDÝB

- Halkara ýol federasiýasy (2011 ý.) HUF Bütindünýä ýol statistikasy, IRF

- De Bod, A., & Havenga, J. (2010). Saharadan günortadaky Afrikada demir ýol arkaly ýük daşamagyñ ulgamy: birleşdirmegiñ özüne düşýän gymmatyna mümkin bolan täsiri. Ulaglary we üpjün etme hatarlaryny dolandyryş źurnaly, tom 4, sah. 89-101

**Maglumat çeşmeleri**

IKAO guramasynyñ Statistika bölümi we agza döwletler tarapyndan tassyklanan, IKAO guramasynyñ howa ulagy boýunça hasabatlylyk görnüşleri standartlary, usulyýetleri kesgitlemek, şeýle hem 1950-nji ýyllardan başlap awiasiýa maglumatlaryny ýygnamak üçin peýdalanyldy. Şeýle hem IKAO guramasynyñ kesgitlemeleri we metamaglumatlary awiasiýa senagatynda maglumatlary ýygnamak we seljermek üçin esas hökmünde peýdalanylýar.

**Maglumatlaryñ elýeterliligi**

Beýan etme:

Maglumatlar ***awiauçuşlaryñ*** amala aşyrylýan 191 azga döwletiñ ählisi tarapyndan berildi.

Wagt hatarlary:

1970-njy ýyllardan bäri

**Senenama**

Geçen ýylyñ maglumatlary her ýylyñ 10-nji iýunyna çenli IKAO guramasynyñ agza döwletlerine elýeter bolýar.

**Maglumatlar bilen üpjün edijiler**

Ady:

IKAO

Beýan etme:

Halkara raýat awiasiýasy guramasy (IKAO). IKAO guramasynyñ agza döwletleri Ulag ministrliginden, Awiasiýa ministrliginden alnan maglumatlary IKAO guramasyna berýärler.

**Maglumatlary düzüjiler**

Halkara raýat awiasiýasy guramasy (IKAO).

**Salgylanmalar**

Saýt:

www.icao.int